Je Jehan sires d’Arcies fait assavoir a tos cez qui verront et orront ces presentes lettres que je doins et octroy le don ou la vendue que Pierre, dit Mauvais, de Montsuzain, et Ysabes, sa femme, ont fet a l’abbe, et ou covent, et as freres de Mores, de lor partie et de tel chozes comme ils avaient ou molin, qui est appele le Molins Huon, li quez molin est assis devers la granche de Mores, a Montsuzain; et ce don, ou celle dite vendue loe, et octroy a tenir loier et enparer. Et por ce que ce soit ferme choze et estable, je ay seelles ces lettres de mon seel. Ce fut fet en l’an de grace mil deux cens sexante-six, ou mois de may.